Rikunarita-ORG/Wikinium huggingface dataset:
# Puhelinkeskus

**Puhelinkeskus** on järjestelmä, joka muodostaa kytkentöjä puhelinlinjojen välille. Kytkentää soittajan (tilaajan) ja vastaanottajan välillä kutsutaan piiriksi, ja puhelinverkkoa piirikytkentäiseksi. Puhelun ajaksi muodostuva kytkentä muodostaa kiinteän reitin, joka ei muutu puhelun aikana ja jota ei voida käyttää muihin puheluihin. Puhelun päätyttyä yhteys purkautuu, ja reitin osat vapautuvat käytettäväksi toiselle puhelulle.

**Puhelinvaihde** (PBX, private branch exchange) on pienimuotoinen puhelinkeskuksen kaltainen laite, joka on asiakkaan tiloissa ja kytkee puheluita joko vaihteen sisällä (talon sisäiset puhelut) tai saapuvia puheluita alanumeroihin tai lähteviä puheluita jollekin ulkolinjoista.

Käytännössä nykyaikainen puhelinverkko ei ole enää täysin piirikytkentäinen, vaan runkoverkossa hyödynnetään lähiverkoista ja internetistä tuttua pakettivälitteistä verkkoa. Myös nykyaikaiset matkapuhelinverkot mahdollistavat pakettikytkentäisen liikenteen. Pakettivälitteisessä verkossa tilaajan ja vastaanottajan välille ei muodostu piiriä, vaan paketit voivat kulkea monia eri reittejä. Samalla reitillä voi myös kulkea samaan aikaan usean eri yhteyden paketteja.

## Puhelinkeskusten tekniikka

Käsivälitteisen puhelinkeskuksen hoitaja Indonesiassa.
Ranskassa sijaitseva lähi- ja kaukopuheluiden puhelinkeskus
Ensimmäiset puhelinkeskukset olivat käsivälitteisiä, ja keskuksenhoitaja muodosti yhteyden kytkemällä liittimellä varustetun johdon keskuksen taulussa olevaan pistokkeeseen. Keskuksenhoitajia, jotka useimmiten olivat naispuolisia, kutsuttiin Suomessa muun muassa nimellä ”sentraalisantra”.

Vuonna 1891 Almon Strowger patentoi mekaanisen kytkimen, josta alkoi puhelinkeskusten automatisointi. Strowgerin yritys asensi ensimmäisen 75 liittymän automaattisen vaihteen vuonna 1892 Laportessa Indianassa. Tunnetuimmassa kytkinmallissa oli pyörivä varsi, joka liikkui kymmenen askelta. Kun puhelimella soitettiin, jokainen valintalevyltä tuleva pulssi liikutti vartta yhden askeleen. Joissakin keskuksissa käytettiin myös suoraviivaisesti liikkuvia valitsimia. Näiden yhdistelmänä muodostui nousukiertovalitsin, joka on osaltaan vaikuttanut numerointeihin: joissain maissa on edelleen tapana esittää puhelinnumerot kahden numeron ryhmissä. DTMF-äänitaajuusvalinta ja digitalisoituminen syrjäyttivät mekaaniset puhelinkeskukset.

## Katso myös

* Kenttäpuhelinkeskus
* Matkapuhelin
* Piirikytkentä
* DTMF
* Kaukopuhelu
* Pakettikytkentä
* Kytkin (tietoliikenne)

## Lähteet

## Aiheesta muualla

* Paul Timmins' database of North American Exchange and Operator information
* Clive Feather's guide to the BT network
* Telephone Exchange Name Project (Arkistoitu – Internet Archive)
* Roger W. Haworth's guide to London (UK) Director Exchange Names (Arkistoitu – Internet Archive)
* National Park Service's page about the first telephone exchange (Arkistoitu – Internet Archive)
* Munkkiniemen automaatti - ainoa laatuaan Pohjoismaissa, Suomen Kuvalehti, 11.12.1926, nro 50, s. 30, Kansalliskirjaston digitaaliset aineistot
# Ganesha

Ganesha maalattuna muuriin Mumbaissa Intiassa.
**Ganesha** (sanskritiksi गणेश tai श्रीगणेश, myös **Ganapati**, **Vinayaka** tai **Binayak**) on yksi hindulaisuuden tärkeimmistä ja kunnioitetuimmista jumalista. Hänet kuvataan yleensä suurivatsaisena, keltaisena tai punaisena, nelikätisenä ihmisenä, jolla on yksikärsäinen elefantin pää ja vierellään tunnuseläin hiiri. Ganesha on Shivan ja Parvatin poika sekä joissain myyteissä Bharatin, Riddhin ja Siddhin mies. Hän on hyvän onnen, viisauden ja älykkyyden jumala.

Ganeshan neljä kättä kuvataan usein seuraavasti: yhdessä on kirves, toisessa norsun ohjauskeppi (jotka symboloivat syntien irtileikkuuta ja kaitselmusta) ja kolmannessa lootuksenkukka tai kupillinen makeisia (symboloiden jumalallista viisautta ja sen hedelmiä). Neljännen käden kämmen on käännetty katsojaan päin siunauksen merkkinä.

Kerrotaan, että Ganeshan äiti Parvati loi hänet ilman apua mieheltään Shivalta, joka ei halunnut lapsia. Tästä syystä Ganeshan ja hänen äitinsä suhde on ainutlaatuinen.

Ganesha samaistetaan usein pyhään tavuun OM, ja hän edustaa tasapainoa vahvuuden ja hyvyyden välillä sekä mahdin ja kauneuden välillä. Ganesha on hyvin rakastettu ja palvottu jumala, koska hän edustaa hyvää onnea ja uusia alkuja. Hän tarjoaa menestystä ja vaurautta ja poistaa sen tieltä kaikki henkiset tai materiaaliset esteet. Tämän takia häneen turvaudutaan ennen kaikenlaisia toimia ja suorituksia: häneltä pyydetään esimerkiksi apua matkoille, kokeille ja liiketoimille. Lisäksi kaikki pyhät menot (puja) ja rukoukset usein aloitetaan häntä kutsumalla. Ganesha on myös ensimmäinen symboli, joka uuteen kotiin asetetaan.

## Lähteet

## Aiheesta muualla

* Ganeshan symboliikkaa Tennispalatsin India Express -näyttelyn yhteydessä (Artikkeli aikaisemmin julkaistu Lehto – Suomen Luonnonuskontojen Yhdistys ry:n Seita-lehdessä, 03/2006. ISSN 1458-2813)
* Ganesha taiteessa ja mytologiassa (englanniksi)
* Ganeshaan liittyvää symbolismia (Arkistoitu – Internet Archive) (englanniksi)
* Ganesha: the Affable Elephant-Headed God (Madhuri Guin) (englanniksi)
* Vishvarupa.com: kuvia (englanniksi)

**Hindulaiset jumalatMiespuoliset**: Trimurti (Brahma | Vishnu | Shiva) | Rama | Krishna | Ganesha | Indra | Hanuman | Surya | Lakshmana

**Naispuoliset**: Tridevi (Sarasvati | Lakshmi | Parvati) | Gayatri | Durga | Devi | Sita | Radha | Kali | Shakti | (muita)
# Mastercard

| Mastercard Incorporated |
| --- |
|  |
| Yritysmuoto | pörssiyhtiö |
| Osake | NYSE: MA |
| ISIN | US57636Q1040 |
| Perustettu | 1966 |
| Toimitusjohtaja | Ajaypal Singh Banga |
| Puheenjohtaja | Richard Haythornthwaite |
| Kotipaikka | Purchase, New York, Yhdysvallat |
| Tuotteet | maksujärjestelmät |
| Liikevaihto |  16,883 mrd. $ (2019) |
| Liikevoitto |  9,664 mrd. $ (2019) |
| Nettotulos |  8,118 mrd. $ (2019) |
| Henkilöstö | 18 600 (2019) |
| www.mastercard.com |
| Infobox OKVirheellinen NIMI-arvo |

Mastercard-kortti
Mastercard-kortti
**Mastercard Incorporated** on luottoyhtiö, jonka tuotteisiin kuuluvat pääasiassa *Mastercard*-maksukortti ja *Maestro*-pankkikortti sekä niillä tehtyjen ostosten maksutapahtumien hoitaminen. Mastercard Worldwiden palveluiden käyttäjiin kuuluvat korttien haltijat sekä ne maksuvälineenä hyväksyvät myyntipaikat. Mastercard Worldwide suorittaa maksutapahtumat siirtämällä rahaa ostajan käyttämästä pankista myyntipaikan käyttämään pankkiin. Yrityksen päämaja sijaitsee Purchasessa, New Yorkissa, Yhdysvalloissa.

## Historiaa

Alun perin yrityksen muodosti ryhmä kalifornialaisia pankkeja kilpailemaan Bank of American silloisen *BankAmericardin* (nykyisin Visan) kanssa. Alkuperäiset perustajat lisensoivat *Master Charge* -nimen vuonna 1967 kentuckylaiselta *First National Bank of Louisvillelta*. Kortin nykyinen nimi otettiin käyttöön vuonna 1979.

### Vuosilukuja

* 1966: *Interbank Card Association* (ICA) perustetaan
* 1969: *Master Charge* -nimi ostetaan
* 1979: nimeksi *MasterCard*
* 1985: Mastercard hankkii osuuden Eurocardista, *Europayn* edeltäjästä
* 1988: Mastercard ostaa *Cirrus*-pankkiautomaattiverkoston
* 1991: *Maestro*-kortit markkinoille
* 2002: osuustoiminnallisesta organisaatiosta osakeyhtiöksi; yhdistyminen *Europayn* kanssa
* 2006: pörssilistautuminen (NYSE)

Mastercard Worldwide on ollut julkinen osakeyhtiö vuodesta 2006. Ennen pörssiin listautumistaan Mastercard Worldwide oli yli 25 000:n sen kortteja myöntäneen rahalaitoksen yhteisomistuksessa ollut osuustoiminnallinen organisaatio.

## Korttituotteet

Mastercardilla on useita erityyppisiä korttituotteita, joita ovat mm. luottokortit, pankkikortit ja pankkiautomaattikortit.

*Mastercard Debit* ja *Maestro* ovat Mastercard-järjestelmän pankkikortteja. Maestro-kortilla maksettaessa käytetään aina tunnuslukua, kun taas Mastercard-pankkikorteilla on mahdollista joko tunnusluvun tai allekirjoituksen käyttö. Mastercardin pankkiautomaattikortti on nimeltään *Cirrus*.

Vuonna 2012 oli Mastercard-kortteja maailmassa noin 2 miljardia. Mastercard-luottokorttien ja -maksuaikakorttien määrä oli 686 miljoonaa. Mastercard-pankkikorttien (*debit*) lukumäärä oli 436 miljoonaa ja Maestro-pankkikorttien 743 miljoonaa. Mastercard-yritysluottokortteja oli 36 miljoonaa. Mastercard-kortti hyväksytään maksuvälineenä noin 36 miljoonassa myyntipisteessä.

Suomessa Mastercard-järjestelmässä toimivia kortteja myönnetään myös nimillä Eurocard ja First Card.

## Lähteet

## Aiheesta muualla

* Mastercardin suomenkielinen verkkosivusto (suomeksi)
* Mastercardin kansainvälinen verkkosivusto (englanniksi)
# Kalki 2898 AD

| Kalki 2898 AD |
| --- |
|  |
| Ohjaaja | Nag Ashwin |
| Käsikirjoittaja | Nag Ashwin |
| Tuottaja | C. Aswani Dutt |
| Säveltäjä | Santhosh Narayanan |
| Kuvaaja | Djordje Stojiljkovic |
| Leikkaaja | Kotagiri Venkateswara Rao |
| Pääosat | * Amitabh Bachchan
* Kamal Haasan
* Prabhas
* Deepika Padukone
* Disha Patani
 |
| Valmistustiedot |
| Valmistusmaa | Intia |
| Tuotantoyhtiö | Vyjayanthi Movies |
| Ensi-ilta | 27. kesäkuuta 2024 |
| Kesto | 181 min |
| Alkuperäiskieli | telugu |
| Aiheesta muualla |
| IMDb  |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Kalki 2898 AD** on vuonna 2024 ensi-iltansa saanut intialainen telugunkielinen tieteiselokuva, jonka on ohjannut Nag Ashwin. Pääosia näyttelevät Amitabh Bachchan, Kamal Haasan, Prabhas, Deepika Padukone ja Disha Patani. Se sai ensi-iltansa teattereissa 27. kesäkuuta 2024.

## Näyttelijät

|  |  |  |
| --- | --- | --- |
|  Amitabh Bachchan  | … |  Ashwatthama
  |
|  Kamal Haasan  | … |  Supreme Yaskin
  |
|  Prabhas  | … |  Bhairava, Karna
  |
|  Deepika Padukone  | … |  Sumathi
  |
|  Disha Patani  | … |  Roxie
  |
|  Saswata Chatterjee  | … |  Commander Manas
  |
|  Brahmanandam  | … |  Rajan
  |
|  Shobana  | … |  Mariam
  |
|  Pasupathy  | … |  Veeran
  |
|  Mrunal Thakur  | … |  Divya
  |

## Lähteet

## Aiheesta muualla

* *Kalki 2898 AD* Internet Movie Databasessa (englanniksi)
# Bungalow

Bungalow-tyyppinen talo Yhdysvaltain Texasissa.
**Bungalow** tarkoittaa yleensä yksi- tai puolitoistakerroksista pientaloa, jossa on yksi tai useampi katettu veranta. Bungalowilla on kuitenkin muitakin merkityksiä eri maiden rakennuskulttuureissa.

Bungalow-termi syntyi Intiassa. Se tulee gudžaratin kielen sanasta *baṅgalo*, joka puolestaan tulee hindin sanasta *baṅglā*, joka tarkoittaa Bengalia. Bungalow tarkoitti siis alun perin "Bengalin alueen tyylistä taloa". Bengalissa talot olivat perinteisesti pieniä yksikerroksisia erillistaloja, joissa laaja varjoisa veranta saattoi ympäröidä koko talon.

Ison-Britannian siirtomaavallan aikana bungalowiksi alettiin kutsua ensin Englannin Itä-Intian kauppakomppanian merimiesten vaatimattomia asumuksia Intiassa, sitten siirtomaahallinnon brittien tilavia virkataloja. Jälkimmäisessä merkityksessä bungalow tuli tunnetuksi Britanniassa ja Yhdysvalloissa, jossa bungaloweiksi alettiin kutsua 1800-luvun lopulla maaseudulle tai esikaupunkeihin rakennettuja taloja, jotka edustivat arts and crafts- tai muuta maalaistyyliä. Myöhemmin rakennusliikkeet alkoivat käyttää bungalow-termiä myös pienemmistä taloista.

Australiassa bungalow-talotyypistä isoine verantoineen tuli suosittu ensimmäisen maailmansodan jälkeen nimellä California Bungalow. Britanniassa ja Pohjois-Amerikassa bungalow tarkoittaa nykyisin yleensä yksikerroksista pinta-alaltaan melko vaatimatonta pientaloa, tai puolitoistakerroksista taloa jonka kattolaipioihin on sijoitettu lanternityyppiset kattoikkunat.

## Lähteet
# Tietomurto

**Tietomurrolla** tarkoitetaan oikeudetonta murtautumista tietojärjestelmään. Tietomurroissa voidaan hyödyntää teknologian haavoittuvuuksia tai käyttäjän toimia. Tietomurrot voivat kohdistua muun muassa yrityksiin tai yksityishenkilöihin.

## Tietomurto rikoslaissa

Tietomurto on Suomen rikoslain 38 luvun 8 §:n mukaan rangaistava teko.

Tietomurrosta tuomitaan se, joka käyttämällä hänelle kuulumatonta käyttäjätunnusta taikka turvajärjestelyn muuten murtamalla oikeudettomasti tunkeutuu tietojärjestelmään, jossa sähköisesti tai muulla vastaavalla teknisellä keinolla käsitellään, varastoidaan tai siirretään tietoja, taikka sellaisen järjestelmän erikseen suojattuun osaan. Tietomurrosta tuomitaan myös se, joka tietojärjestelmään tai sen osaan tunkeutumatta teknisen erikoislaitteen avulla tai muuten teknisin keinoin turvajärjestelyn ohittaen, tietojärjestelmän haavoittuvuutta hyväksi käyttäen tai muuten ilmeisen vilpillisin keinoin oikeudettomasti ottaa selon tietojärjestelmässä olevasta tiedosta. Tietomurrosta tuomitaan sakkoon tai vankeuteen enintään kahdeksi vuodeksi. Syyteoikeus tietomurrosta vanhentuu viidessä vuodessa. Tietomurrosta tuomitun maksettavaksi määrätään usein lisäksi huomattava vahingonkorvaus.*lähde?* Jo tietomurron yritys on rangaistava teko.

Jos tietomurto tehdään osana järjestäytyneen rikollisryhmän toimintaa tai erityisen suunnitelmallisesti ja tietomurto on myös kokonaisuutena arvostellen törkeä, rikoksentekijä on tuomittava *törkeästä tietomurrosta* sakkoon tai vankeuteen enintään kolmeksi vuodeksi.

## Katso myös

* Identiteettivarkaus

## Lähteet

* Suomen rikoslain 38 luku 8 § (Arkistoitu – Internet Archive)

### Viitteet
# Lincoln Center for the Performing Arts

| Lincoln Center for the Performing Arts Lincoln Center for the Performing Arts |
| --- |
|  Metropolitan Opera House (vasemmalla) ja Avery Fisher Hall (oikealla). |
| Sijainti | Manhattan, Yhdysvallat |
| Rakennustyyppi | Esittävan taiteen keskus (en) ja kulttuurikeskus (en) |
| Valmistumisvuosi | 1962 |
| Käyttäjä | Lincoln Center for the Performing Arts (d) (käännä suomeksi), The Chamber Music Society of Lincoln Center (en), Film at Lincoln Center (en), Jazz at Lincoln Center Orchestra (en), Juilliard School, Lincoln Center Theater (d) (käännä suomeksi), Metropolitan-ooppera, New York City Ballet, New Yorkin kaupunginooppera, New Yorkin filharmonikot, New York Public Library for the Performing Arts (en) ja School of American Ballet (en) |
| Kotisivut | lincolncenter.org |
|
Lincoln Center for the Performing Arts
 |
|  |
|
[ Muokkaa Wikidatassa ] [ ohje ]  |
| Infobox OK |

**Lincoln Center for the Performing Arts** on New Yorkin Upper West Sidessa sijaitseva esittävän taiteen keskus. Siellä on 14 salia ja muuta paikkaa, jotka tarjoavat oopperaa, klassista sinfonia- ja kamarimusiikkia, jazzia, balettia ja teatteria. Lincoln Center rakennettiin 1960-luvulla purettujen vanhojen kerrostalojen tontille. Keskukseen sijoitettiin aluksi yli 165 miljoonaa dollaria. Osavaltio lahjoitti tontin ja loput rahat saatiin yksityisistä lahjoituksista.

New York City Ballet toimii Lincoln Centerissä.

## Lähteet

* *Näe ja koe: New York*.  Suomentanut Ilkka Rekiaro, Päivi Rekiaro. Tammi, 2006.  ISBN 951-31-3528-4

## Aiheesta muualla

* Kuvia tai muita tiedostoja aiheesta Lincoln Center for the Performing Arts Wikimedia Commonsissa

* lincolncenter.org (Arkistoitu – Internet Archive)
# Laskuvarjojääkäri

Laskuvarjot maalaavat taivaan Yhdysvaltain ja Australian armeijan harjoituksessa.
Venäläisiä ja yhdysvaltalaisia laskuvarjojääkäreitä yhteisharjoituksessa 1998
**Laskuvarjojääkärit** ovat maavoimien sotilaita, jotka siirtyvät kohteeseensa hyppäämällä lentokoneesta laskuvarjon varassa. Laskuvarjojääkäreitä käytettiin ensimmäistä kertaa toisessa maailmansodassa.

Laskuvarjojoukkojen käyttöönotto tapahtui ensimmäisenä 1930-luvun Neuvostoliitossa, jossa saksalaisia sotilaita koulutettiin erityisesti lentäjiksi kiertäen Weimarin tasavallalle asetettuja rauhansopimuksen kieltoja. Tätä kautta oppi tuli Saksan armeijalle, joka käytti sitä salamasotansa ilma-maa-sotaopin osana.

Laskuvarjojääkärit ovat osa maahanlaskujoukkoja (engl. *airborne troops*). Historian aikana maahanlaskujoukot ovat käyttäneet myös liitokoneita, mutta Korean sodasta alkaen kuljetusväline on ollut yhä useammin helikopteri. Muun muassa Suomen tulevat valmiusprikaatit ovat osittain ilmakuljetteisia.

Suomen puolustusvoimissa laskuvarjojääkärikoulutusta antavat Utin jääkärirykmentin Erikoisjääkäripataljoonaan kuuluvat Laskuvarjojääkärikomppania ja Erikoisjääkärikomppania. Suomessa laskuvarjojääkäreitä ei ole tarkoitus pudottaa suurena joukkona etulinjaan muun muassa Normandian maihinnousun tapaan, vaan pienissä ryhmissä vihollisen selustaan tiedustelu- ja sissitehtäviin.

Kuuluisa laskuvarjoyksikkö ja samalla erikoisjoukko on brittiläinen Special Air Service (SAS). Muita kuuluisia laskuvarjoyksiköitä ovat muun muassa Yhdysvaltain maavoimien 82. maahanlaskudivisioona (All-American), Venäjän 106. kaartin maahanlaskudivisioona ja 101. laskuvarjodivisioona (”Screaming Eagles”).

Laskuvarjojääkäreitä kutsutaan toisinaan lempinimellä ”punaiset paholaiset” (engl. Red Devils), koska useissa maissa heidän tunnuksenaan on punainen baretti. Suomessa sen käyttöoikeuden saa ensimmäisen laskuvarjohypyn jälkeen ja se on palveluksen suorittaneille suuri ylpeyden aihe. Baretin väri kuitenkin vaihtelee eri maissa. Esimerkiksi Ranskan muukalaislegioonassa laskuvarjojääkärit käyttävät vihreää barettia, brittiläisten erikoisjoukkoyksikkö SAS vaalean kellanruskeaa ja venäläinen VDV vaaleansinistä barettia.*lähde?*

## Lähteet

* Norton, G.G.: *The Red Devils: From Bruneval to the Falklands*.  Pen and Sword, 1984.  ISBN 978-0-436-31525-1  (englanniksi)
* Quarrie, Bruce: *Fallschirmjäger: German Paratrooper 1935–45*.  Oxford:  Osprey Publishing, 2001.  ISBN 978-1-84176-326-2  (englanniksi)
* Saressalo, Lassi & Vilkuna, Janne: *Laskuvarjojääkärit : Laskuvarjojääkärikoulu (LjK) 1962-1992*.  Valkeala:  Laskuvarjojääkärikilta, 1992.  ISBN 952-90-4031-8

### Viitteet

## Aiheesta muualla

* Kuvia tai muita tiedostoja aiheesta Laskuvarjojääkärit Wikimedia Commonsissa
# Neil Harvey

Neil Harvey.
**Robert Neil Harvey** MBE (s. 8. lokakuuta 1928) on australialainen kriketinpelaaja. Hän teki debyyttinsä test matchissa tammikuussa 1948 ja pelasi Australian maajoukkueessa aina vuoteen 1963.

Harvey kuului Donald Bradmanin vuoden 1948 legendaariseen Invincibles-joukkueeseen. Hän oli yksi Wisdenin vuoden kriketinpelaajista 1954.

Harvey pääsi vuonna 2000 Australian Cricket Hall of Fameen Melbourneen ja Australian Cricket Boardin valitsemaan vuosisadan joukkueeseen. Samassa lajissa aikanaan menestynyt Merv Harvey oli Neilin vanhempi veli.
# Everton Weekes

Everton Weekes vuonna 1951.
**Everton de Courcy Weekes** (26. helmikuuta 1925 – 1. heinäkuuta 2020) oli barbadosilainen kriketinpelaaja. Hän pelasi kansainvälisellä tasolla Länsi-Intian joukkueessa.

Weekes pelasi ammattilaisuransa aikana kaikkiaan 48:ssa test matchissa, joista ensimmäisessä vuonna 1948 ja viimeisessä 1958. Hän oli yksi Wisdenin vuoden kriketinpelaajista 1951.

Weekesin lyöntikeskiarvo oli kansainvälisissä test matcheissa 58,61. Hän pelasi myös kotialueen first-class-krikettiä Barbadoksen joukkueessa. Kaikkiaan 152:ssa first-class-ottelussa lyöntikeskiarvona oli 55,34.

## Lähteet
# Shankar Laxman

| Mitalit |
| --- |
| Maa:  Intia |
|  Olympialaiset
 |
| Miesten maahockey |
|  **Kultaa** | Melbourne 1956 | joukkuekilpailu |
|  **Hopeaa** | Rooma 1960 | joukkuekilpailu |
|  **Kultaa** | Tokio 1964 | joukkuekilpailu |

**Shankar Pillay Laxman** (7. heinäkuuta 1933 Mhow, Madhya Pradesh, Intia – 29. huhtikuuta 2006 Mhow, Madhya Pradesh, Intia) oli intialainen maahockeypelaaja. Hän kilpaili kesäolympialaisissa 1956, 1960 ja 1964. Hän oli mukana voittamassa kahta olympiakultaa ja yhtä olympiahopeaa.

## Lähteet
# Karnam Malleswari

| Mitalit |
| --- |
|  Karnam Malleswari vuonna 2004. |
| Maa:  Intia |
| Naisten painonnosto |
|  Olympialaiset
 |
|  **Pronssia** |  Sydney 2000 |  69 kg |
| Aasian kisat
 |
|  **Hopeaa** | Bangkok 1998 | 63 kg |

**Karnam Malleswari** (s. 1. kesäkuuta 1975, Srikakulam, Intia) on intialainen painonnostaja. Hän on voittanut olympiapronssia vuoden 2000 olympialaisista painonnoston 69 kg sarjassa. Lisäksi hän on voittanut hopeaa Aasian kisoista sekä kymmenen muuta mitalia kansallisista ja kansainvälisistä kilpailuista.

Malleswari oli ensimmäinen intialaisnainen, joka saavutti mitalin olympiakisoista. Lisäksi hänet on kotimaassaan valittu Arjuna Awardin saajaksi vuonna 1994 osoituksena siitä, että hän on kyennyt omalla toiminnallaan edistämään intialaista urheilua.
# Pukar (vuoden 2000 elokuva)

| Pukar |
| --- |
|  |
| Ohjaaja | Rajkumar Santoshi |
| Käsikirjoittaja | Rajkumar Santoshi |
| Tuottaja | Surinder Kapoor Boney Kapoor Bharat Shah |
| Säveltäjä | A. R. Rahman |
| Kuvaaja | Ashok Mehta Santosh Sivan Baba Azmi Chota K. Naidu |
| Leikkaaja | V. N. Mayekar |
| Pääosat | Anil Kapoor Madhuri Dixit Namrata Shirodkar Danny Denzongpa Om Puri |
| Valmistustiedot |
| Valmistusmaa | Intia |
| Tuotantoyhtiö | S K Film Enterprises |
| Ensi-ilta | 4. helmikuuta 2000 |
| Kesto | 165 min |
| Alkuperäiskieli | hindi |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Pukar** (suom. ”Puhelu”) on vuonna 2000 ensi-iltansa saanut intialainen hindinkielinen toimintadraamaelokuva, jonka ohjasi Rajkumar Santoshi. Pääosia näyttelivät Anil Kapoor, Madhuri Dixit, Namrata Shirodkar, Danny Denzongpa ja Om Puri. Elokuva voitti kaksi National Film Awards -palkintoa.

## Juoni

Pahamaineinen terroristi manipuloi intialaisen armeijan majurin jätettyä rakastajaa auttamaan häntä saamaan salaisen sotilaskoodin.

## Näyttelijät

|  |  |  |
| --- | --- | --- |
|  Anil Kapoor  | … |  majuri Jaidev Rajvansh
  |
|  Madhuri Dixit  | … |  Anjali
  |
|  Sudhir Joshi  | … |  Anjalin isä
  |
|  Namrata Shirodkar  | … |  Pooja Mallapa
  |
|  Om Puri  | … |  eversti Hussein
  |
|  Danny Denzongpa  | … |  Abhrush
  |
|  Kulbhushan Kharbanda  | … |  kenraali
  |
|  Shivaji Satam  | … |  eversti Rana
  |
|  Farida Jalal  | … |  Gayetri Rajvansh
  |
|  Rohini Hattangadi  | … |  rouva Mallapa
  |
|  Girish Karnad  | … |  herra Rajvansh
  |
|  Govind Namdeo  | … |  herra Mishra
  |
|  Anjan Srivastav  | … |  Tiwari
  |
|  Mukesh Rishi  | … |  Bakshi
  |
|  Yashpal Sharma  | … |  majuri Katar Singh
  |
|  Viju Khote  | … |  Dayanand Awasthi
  |
|  Prabhu Deva  | … |  itsenään laulussa ”Kay Sera Sera”
  |
|  Lata Mangeshkar  | … |  itsenään laulussa ”Ek Tu Hi Bharosa”
  |

## Soundtrack

Kaikki sävellykset A. R. Rahman.

|  |
| --- |
| Nro | Nimi | Laulaja(t) | Kesto |  |
| 1. | ”Kay Sera Sera” | Shankar Mahadevan, Kavita Krishnamurthy, Swarnalatha, kuoro | 6.51 |
| 2. | ”Sunta Hai Mera Khuda” | Udit Narayan, Kavita Krishnamurthy, Swarnalatha | 6.36 |
| 3. | ”Humrahi Jab Ho Mastana” | Udit Narayan, Hema Sardesai | 4.26 |
| 4. | ”Hai Jaana” | Sujatha Mohan | 4.18 |
| 5. | ”Kismat Se Tum” | Sonu Nigam, Anuradha Paudwal | 6.20 |
| 6. | ”Ek Tu Hi Bharosa” | Lata Mangeshkar | 6.29 |

## Palkinnot

* National Film Awards
	+ Paras miespääosa – Anil Kapoor
	+ Parhaan kansallista integraatiota käsittelevän elokuvan Nargis Dutt -palkinto – Rajkumar Santoshi

* Screen Awards
	+ Paras julkisuussuunnittelu – Himanshu Nanda, Rahul Nanda

## Lähteet

## Aiheesta muualla

* *Pukar* Internet Movie Databasessa (englanniksi)
* *Pukar*  Elonet.
* *Pukar* AllMoviessa. (englanniksi)
# Estradi

Taiteilija esittää ajatuksenlukua estradilla.
**Estradi** eli **näyttämö** on paikka, jossa esiinnytään.
Estradi voi olla perinteinen korotettu lava tai laajemmassa merkityksessä mikä tahansa taide-esitykseen käytettävä paikka. Koomikot, taikurit ja erilaisten sirkuslajien edustajat voivat käyttää estradia. Myös pieniä ja suuria näytelmiä voidaan esittää näyttämöllä. Niinmuodoin oopperaesityksiä.

## Katso myös

estraditaide.